Document ID: /roh_data/filtered/fineweb-2-filterrobots_roh.jsonl.gz/34458

A Crans–Montana ha ina lavina sepulì pliras persunas. Equipas da tschertga e da salvament sajan anc adina en acziun ha communitgà la polizia chantunala dal Vallais. Entant han las autoritads confermà ch'i haja dà quatter blessads entras la lavina, ina da las persunas è en privel da vita. I pudess anc avair ulteriuras persunas en la lavina.
Tenor la polizia è la lavina ida a val baud il suentermezdi en la regiun da la Plaine Morte. Tenor emprimas infurmaziuns è ina gronda part d'ina pista marcada pertutgada da la lavina. Il mument da la lavina valeva per il territori in privel da lavinas moderà, stgalim 2.
RR novitads 17:00